CELEX: 52011XP0275
Language: bg
Date: 2011-06-23 00:00:00
Title: Назначаване на председател на Европейската централна банка Решение на Европейския парламент от 23 юни 2011 г. относно препоръката на Съвета за назначаването на председател на Европейската централна банка (10057/2011 – C7-0134/2011 – 2011/0804(NLE))

18.12.2012   
            
            
               BG
            
            
               Официален вестник на Европейския съюз
            
            
               CE 390/70
            
         Четвъртък, 23 юни 2011 г.Назначаване на председател на Европейската централна банка
   P7_TA(2011)0275
   Решение на Европейския парламент от 23 юни 2011 г. относно препоръката на Съвета за назначаването на председател на Европейската централна банка (10057/2011 – C7-0134/2011 – 2011/0804(NLE))
   2012/C 390 E/11
   (Консултация)
   
      Европейският парламент,
   
               —
            
            
               като взе предвид препоръката на Съвета от 17 май 2011 г. (10057/2011) (1),
            
         
               —
            
            
               като взе предвид член 283, параграф 2, втора алинея от Договора за функционирането на Европейския съюз, съгласно който Европейският съвет се е консултирал с Парламента (C7-0134/2011),
            
         
               —
            
            
               като взе предвид член 109 от своя правилник,
            
         
               —
            
            
               като взе предвид доклада на комисията по икономически и парични въпроси (A7-0229/2011),
            
         
               А.
            
            
               като има предвид, че с писмо от 20 май 2011 г. Европейският съвет се консултира с Европейския парламент относно назначаването на Mario Draghi за председател на Европейската централна банка с осемгодишен мандат, считано от 1 ноември 2011 г.,
            
         
               Б.
            
            
               като има предвид, че след това комисията по икономически и парични въпроси към Парламента пристъпи към оценяване на надеждността на кандидата, по-специално с оглед на изискванията, установени в член 283, параграф 2 от Договора за функционирането на Европейския съюз (ДФЕС), и в светлината на необходимостта от пълна независимост на Европейската централна банка съгласно член 130 от ДФЕС, и като има предвид, че при провеждането на тази оценка комисията получи автобиография на кандидата, както и неговите отговори на изпратения му писмен въпросник,
            
         
               В.
            
            
               като има предвид, че впоследствие комисията проведе на 14 юни 2011 г. изслушване на кандидата, продължило два часа и половина, по време на което той направи встъпително изявление и после отговори на въпроси, зададени от членовете на комисията
            
         
               1.
            
            
               Дава положително становище по препоръката на Съвета за назначаване на Mario Draghi за председател на Европейската централна банка;
            
         
               2.
            
            
               Възлага на своя председател да предаде настоящото решение съответно на Европейския съвет, на Съвета и на правителствата на държавите-членки.
            
         
      (1)  ОВ L 150, 9.6.2011 г., стр. 8.